  Туспуктэм: Григорий Фомин Анжелика Тихонова корреспондент 27-28 куартолэзе Ижын Кунгожез утисьлэсь нуналзэ пусъёзы. Со сярысь кар администрацилэн пресс-службаез ивортӥз. Удмуртарняе, 27-тӥ куартолэзе, 18 часын кунгожез утись войскоосысь ветеранъёс Нылпи творчествоя юрт дорысь Афганистанын, Чечняын но мукет ож интыосын бырем ожгарчиослы синпелет доры люкаськозы. Ужрадэз «Боевой расчётэн» кутскозы. 19 часын Ижкар ульчаос кузя автопробег кутскоз. Машинаос Нылпи творчествоя юрт дорысь потозы но Киров нимо ульча – Пушкинской ульча – Карл Либкнехт нимо ульча – Воровский нимо ульча – Сергей Борин нимо Машиностроительной техникум – Промышленной ульча – Вормонлы 40 ар ульча – Октябрьлы 10 ар ульча – 9-тӥ Январь ульча – Дзержинский нимо ульча – Феликс Дзержинскийлы синпелет – Удмуртской ульча – Северной пролка ортчозы но Ижкар администрацилэн юртэз вӧзысь машина султытъян интые вуозы.    28-тӥ куартолэзе 10 часын пограничникъёс Ужысь но ожысь данлыкъя монумент дорысь Ялан ӝуась тыл доры сяськаос понозы. 10 час 40 минутэ Вормон сквер дорысен Киро нимо паркозь шествиен ортчозы. Соос Коммунар – Лихвинцев нимо – Пушкинской – Бородин нимо – Горький нимо урамъёстӥ мынозы. Шествие мынон маршрутъя 10 час 30 минутысен 11 час 45 минутозь машинаос уз ветлэ 11 час 30 минутэ Афганистанын, Чечняын но мукет ож интыосын бырем ожгарчиослы синпелет дорын сӥё-дано митинг луоз. 12 часысен 15 часозь Киров нимо паркын запасысь пограничникъёс но соослэн семьяоссы понна шулдыръяськонъёс ортчозы. 13 час 30 минутысен 14 часозь солдат ӝукен куноятозы. Пусъём, 2022-тӥ арын Россиысь Кунгож утись войскоос 104 ар тырмонзэс пусъё. Тегъёс: Удмуртия ожгарчиос Ижкар Мерлык  